Priekšlikums PADOMES ĪSTENOŠANAS REGULA, ar kuru groza Regulu (EK) Nr. 192/2007, ar ko piemēro galīgo antidempinga maksājumu dažu Indijas, Indonēzijas, Malaizijas, Korejas Republikas, Taizemes un Taivānas izcelsmes polietilēntereftalātu importam /* COM/2013/0238 final - 2013/0126 (NLE) */





PASKAIDROJUMA RAKSTS 1) Priekšlikuma konteksts 110 || · Priekšlikuma pamatojums un mērķi Šis priekšlikums attiecas uz to, kā piemērot Padomes 2009. gada 30. novembra Regulu (EK) Nr. 1225/2009 par aizsardzību pret importu par dempinga cenām no valstīm, kas nav Eiropas Kopienas dalībvalstis[1] (“pamatregula”), procedūrā, kura attiecas uz dažu Indijas, Indonēzijas, Malaizijas, Korejas Republikas, Taizemes un Taivānas izcelsmes polietilēntereftalātu (PET) importu. · Vispārīgais konteksts Šis priekšlikums ir izstrādāts saistībā ar pamatregulas īstenošanu un attiecas uz divu cenu saistību atsaukšanu, ko minētajā antidempinga procedūrā Komisija iepriekš bija pieņēmusi ar Lēmumu 2000/745/EK[2], kas grozīts ar Lēmumu 2002/232/EK[3]. 139 || · Spēkā esošie noteikumi priekšlikuma jomā Ar Regulu (EK) Nr. 192/2007[4] Padome noteica galīgo antidempinga maksājumu dažu Indijas, Indonēzijas, Malaizijas, Korejas Republikas, Taizemes un Taivānas izcelsmes polietilēntereftalātu (PET) importam. Ar Lēmumu 2000/745/EK[5], kas grozīts ar Lēmumu 2002/232/EK[6] Komisija pieņēma piecas cenu saistības no Indonēzijas un Indijas uzņēmumiem. 141 || · Atbilstība pārējiem ES politikas virzieniem un mērķiem Neattiecas. 2) Apspriešanās ar ieinteresētajām personām un ietekmes novērtējums || · Apspriešanās ar ieinteresētajām personām 219 || Procedūrā iesaistītajām ieinteresētajām personām jau ir bijusi iespēja izteikt piezīmes saskaņā ar pamatregulas 8. panta 9. punktu. || · Ekspertu atzinumu pieprasīšana un izmantošana 229 || Neatkarīgu ekspertu atzinums nebija vajadzīgs. 230 || · Ietekmes novērtējums Šis priekšlikums ir sagatavots, īstenojot pamatregulu. Pamatregulā nav paredzēts vispārējs ietekmes novērtējums, bet sniegts pilnīgs vērtējamo nosacījumu uzskaitījums. 3) Priekšlikuma juridiskie aspekti 305 || · Ierosināto pasākumu kopsavilkums Komisija pašlaik veic divu cenu saistību atsaukšanu, jo ar tām saistīti atkārtoti Komisijas lēmuma pārkāpumi. Tādēļ attiecīgi būtu jāgroza pamatā esošā Padomes regula, ar ko nosaka galīgo antidempinga maksājumu, proti, attiecīgie uzņēmumi būtu jāsvītro no regulas 2. panta 3. punktā iekļautā to uzņēmumu saraksta, kas uzņēmušies saistības. Tāpēc Padomei tiek ierosināts pieņemt pievienoto regulas priekšlikumu, kas būtu jāpublicē Eiropas Savienības Oficiālajā Vēstnesī. 310 || · Juridiskais pamats Padomes 2009. gada 30. novembra Regula (EK) Nr. 1225/2009 par aizsardzību pret importu par dempinga cenām no valstīm, kas nav Eiropas Kopienas dalībvalstis. 329 || · Subsidiaritātes princips Priekšlikums ir Savienības ekskluzīvā kompetencē. Tāpēc subsidiaritātes principu nepiemēro. || · Proporcionalitātes princips Priekšlikums ir saskaņā ar proporcionalitātes principu šādu iemeslu dēļ. 331 || Rīcības forma ir aprakstīta iepriekš minētajā pamatregulā un neparedz valstu lēmumus. 332 || Netiek prasīts norādīt, kā līdz minimumam samazina un proporcionāli priekšlikuma mērķim sadala Savienības, valstu valdību, reģionālo un vietējo varas iestāžu, uzņēmēju un pilsoņu finansiālo un administratīvo slogu. || · Juridisko instrumentu izvēle 341 || Ierosinātais juridiskais instruments: regula. 342 || Citi instrumenti nebūtu piemēroti šāda iemesla dēļ: iepriekš minētā pamatregula neparedz alternatīvas. 4) Ietekme uz budžetu 409 || Priekšlikums neietekmē Savienības budžetu. 2013/0126 (NLE) Priekšlikums PADOMES ĪSTENOŠANAS REGULA, ar kuru groza Regulu (EK) Nr. 192/2007, ar ko piemēro galīgo antidempinga maksājumu dažu Indijas, Indonēzijas, Malaizijas, Korejas Republikas, Taizemes un Taivānas izcelsmes polietilēntereftalātu importam EIROPAS SAVIENĪBAS PADOME, ņemot vērā Līgumu par Eiropas Savienības darbību, ņemot vērā Padomes 2009. gada 30. novembra Regulu (EK) Nr. 1225/2009 par aizsardzību pret importu par dempinga cenām no valstīm, kas nav Eiropas Kopienas dalībvalstis[7] (“pamatregula”), un jo īpaši tās 8. un 9. pantu, ņemot vērā priekšlikumu, ko Eiropas Komisija (“Komisija”) iesniedza pēc apspriešanās ar padomdevēju komiteju, tā kā: A. IEPRIEKŠĒJĀ PROCEDŪRA (1) Pēc termiņbeigu pārskatīšanas un daļējas starpposma pārskatīšanas Padome ar Regulu (EK) Nr. 192/2007[8] noteica galīgo antidempinga maksājumu dažu Indijas, Indonēzijas, Malaizijas, Korejas Republikas, Taizemes un Taivānas izcelsmes polietilēntereftalātu (“PET”) importam. Pasākumi sākotnēji tika noteikti 2000. gada augustā[9]. Patlaban notiek pasākumu termiņbeigu pārskatīšana[10]. (2) Komisija ar Lēmumu 2000/745/EK[11] pieņēma cenu saistības cita starpā no Indonēzijas uzņēmuma P.T. Polypet Karyapersada (“Polypet”). Pēc konstatējumiem un secinājumiem, kas tika gūti ar “jaunu eksportētāju” saistītajā pārskatīšanā[12], Komisija ar Lēmumu 2002/232/EK[13], ar ko groza Lēmumu 2000/745/EK, pieņēma saistības no Indijas uzņēmuma Futura Polymers Limited (“Futura”). B. SAISTĪBU ATSAUKŠANA UN REGULAS (EK) Nr. 192/2007 GROZĪŠANA (3) Komisija ar Lēmumu XX[14] atsauca saistību pieņemšanu attiecībā uz uzņēmumiem Polypet un Futura. Tāpēc būtu attiecīgi jāgroza Regulas (EK) Nr. 192/2007 2. panta 3. punkts, IR PIEŅĒMUSI ŠO REGULU. 1. pants Regulas (EK) Nr. 192/2007 2. panta 3. punkta tabulu aizstāj ar šādu tabulu: Valsts || Uzņēmumi || TARIC papildu kods Indija || Reliance Industries Limited || A181 Indija || Pearl Engineering Polymers Limited || A182 Indija || Dhunseri Petrochem & Tea Limited || A585 2. pants Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī. Briselē, Padomes vārdā — priekšsēdētājs [1] OV L 343, 22.12.2009., 51. lpp. [2] OV L 301, 30.11.2000., 88. lpp. [3] OV L 78, 21.3.2002., 12. lpp., OV C 116, 15.5.2003., 2. lpp. [4] OV L 59, 27.2.2007., 1. lpp. [5] OV L 301, 30.11.2000., 88. lpp. [6] OV L 78, 21.3.2002., 12. lpp., OV C 116, 15.5.2003., 2. lpp. [7] OV L 343, 22.12.2009., 51. lpp. [8] OV L 59, 27.2.2007., 1. lpp. [9] OV L 199, 5.8.2000., 48. lpp. [10] OV C 55, 24.2.2012., 4. lpp. [11] OV L 301, 30.11.2000., 88. lpp. [12] OV L 78, 21.3.2002., 4. lpp. [13] OV L 78, 21.3.2002., 12. lpp., OV C 116, 16.5.2003., 2. lpp. [14] Skatīt šā Oficiālā Vēstneša XX. lpp.